Балог Михайло

Михайло Балог (1857—1916) — греко-католицькый сященик, громадськый чинитель, вікарій у Мараморошському Сиготі.

 Дітинство тай дітвацтво 
Родив ся в Лазах пуд Ужгородом у родині сященика.

Пусля народної школы ся ошколовав в ужгородськув ґімназії. Дале ся учив теолоґію тай ся усятив на сященика.

 Церковна служба 
Уже ги професор теолоґії быв направленый на фару у село В.Копаня. Дале єпископ Юлій Фірцак іменовав го головным парохом в Мараморошський Сигут. У 1898 р. назначеный вікарійом Маромороша.

Михайло Балог енерґійно ся брав рішати проблемы прихожан свого вікаріята. Ініційовав закладаня кооперативув тай народного промысла. З його помочов была закладена ткальня у Сиготови, котра за 5 рокув помогла ушколовати із 45 сіл: 140 дівочок вышивці, а 186 - тканьови. Ги писав Клочурак: «…Дівчата зготовили за цей час 8538 кусів вишивок і килимів у ціні 80.692 корон»..

«Наука», редагована о. А.Волошином (1908) писала так: «Михаиль Балогь основав в Сиготі бурсу для синові, Мараморошского руського народа, в-ь котрой ежерочно 20 учениковь достає квартирь и кость за уміренну сумму, а З—4 из нихь совсім безплатно. Сей бурсі можно дяковати, же число синовії нашихь учившихся вь гимназіяхії бистро умножается и наші сины межи товаришами своими суть найліпші».

 Політична чиннусть 

 убрали го на выбрах у воловському окрузі послом угорського парламента
 заставав за русинув, котрі были у час войны обвинені за шпіонаж
 протестовав проти мадяризації літурґії

 Удкликованя 

 Степан Клочурак. «о. Михайло Балог» http://uk.wikisource.org/wiki/О._Михайло_Балог_(Клочурак)
 ↑ «Наука», № 19, за 21 мая 1908 року

Катеґорія:Умерли 1916
Катеґорія:Уродили ся 1857